recursal/SuperWikiNEXT-32B huggingface dataset:
שרידי ספינה קרתגית שנמצאו בליליבאום
**חניבעל** (המאה ה-3 לפנה"ס) היה ספן קרתגי, שסייע להעביר ידיעות לצי הקרתגי במהלך המצור על ליליבאום. כונה "איש רודוס" ככל הנראה משום שהיה יווני למחצה.

בשנת 250 לפנה"ס במהלך המלחמה הפונית הראשונה הטילו הרומאים מצור על העיר ליליבאום (כיום מרסלה). מושל העיר חימילקו היה מנותק מכל מגע עם החוץ. הקרתגים חיפשו דרך שבה יוכלו להעביר ידיעות מהעיר, חניבעל התנדב לעשות זאת, הקרתגים פקפקו ביכולתו להצליח אולם הסכימו לו לנסות הוא צייד את ספינתו הפרטית והצליח לחמוק מהמשמרות הרומאיים ולחדור אל העיר. הרומאים המופתעים תכננו ללכוד אותו ביציאתו מהעיר למחרת. המפקד הרומאי הציב עשר מאוניותיו המהירות ביותר משני צדי פתח הנמל, מוכנות להסתער וללכוד את האונייה הקרתגית מיד עם צאתה. אך גם הפעם הוכיח חניבעל את תעוזתו. הוא חלף במהירות על פני האוניות הרומיות כשהוא מותיר אותן משותקות תנועה, ולאחר שהתקדם מרחק קצר עצר את אונייתו, ובמשוטים פרושים לצדדים במצב הכן התריס נגד אויביו. הרומאים, שלא יכלו לאונייתו המהירה, לא נענו לתיגר ולא רדפו אחריו. הוא חזר על מעשהו מספר פעמים, והצלחתו עודדה קרתגים נוספים שהכירו את האזור. הרומאים ניסו לשאו לחסום את הכניסה לנמל. אולם הרומאים הצליחו ללכוד אונייה מהירה אחת דומה לזו של חניבעל. כאשר חניבעל עמד לצאת מהעיר באחת הפעמים הציבו לו מארב והשתלטו על ספינתו. לא ברור מה עלה בגורלו, ככל הנראה נהרג או נמכר כעבד.

לקריאה נוספת
------------

* פוליביוס, **היסטוריה**. כרך ראשון - ספרים א-ו. תרגם וכתב מבואות בנימין שימרון. ירושלים, מוסד ביאליק, תשנ"א (1991).
* שארל פיקאר, **חיי יום יום בקרת חדשת**, הוצאת עם הספר, 1964.

הערות שוליים
------------

1. ↑  שארל פיקאר, "חיי יום יום בקרת חדשת", עמ' 139
2. ↑  פוליביוס, ספר ראשון, 46.
3. ↑  פוליביוס, ספר ראשון, 47.
**אוברסט** (בגרמנית: **Oberst**) היא דרגה צבאית בכמה מדינות הדוברות גרמנית, וכן במדינות סקנדינביה, והיא שוות ערך לקולונל. היא משמשת כיום בכוחות הקרקע ובחיל האוויר של אוסטריה, גרמניה, שווייץ, דנמרק, נורווגיה. בשוודיה הדרגה נקראת *överste*, בפינלנד היא נקראת *eversti*, ובאיסלנד היא נקראת *ofursti*. בהולנד הדרגה *overste* משמשת כמילה נרדפת עבור לוטננט קולונל.

גרמניה
------

אוברסט היא הדרגה הגבוהה ביותר של קציני המטה בצבא הגרמני (*הר*), ובחיל האוויר הגרמני (*הלופטוואפה*).

### דרגה

הדרגה מדורגת בנאט"ו כOF-5, והיא שוות ערך לקולונל בצבאות בריטניה וארצות הברית.

המקבילות של הדרגה הן:

* אוברסטארצט, אוברסט-אפוטקר, אוברסט-וטרינר בשירות הרפואי של הבונדסוור.
* קפיטן צור זה ופלוטנארצט בדויטשה מרינה.

על דרגות הכתף (צבא היבשה, חיל האוויר) יש שלושה כוכבי כסף בין שני עלי אלון.

| צבא היבשה | חיל האוויר |
| --- | --- |
| * אוברסט(קציני המטה הכללי)אוברסט(קציני המטה הכללי)
* אוברסט(יחידות הלוגיסטיקה)אוברסט(יחידות הלוגיסטיקה)
* אוברסט(יחידות מילואים חיל הרגלים הממונע)אוברסט(יחידות מילואים חיל הרגלים הממונע)
 | * אוברסט(מדי שדה)אוברסט(מדי שדה)
* אוברסט(מדי הסוואה)אוברסט(מדי הסוואה)
 |

היסטוריה
--------

אוברסט היא מילה בגרמנית, המגדירה את הדרגה הצבאית של קולונל או מפקד טייסת. "אוברסט" מתורגם כ"המנהיג" או "העליון".

כ**שם משפחה**, אוברסט הוא שם נפוץ בדרום מערב גרמניה, באזור המכונה היער השחור. השם נפוץ גם בקנטונים בצפון-מרכז שווייץ (ארגאו וציריך), אולם הגרסה השווייצרית של אוברסט מאויתת כאובריסט. השם הופיע לראשונה במאה השלוש עשרה באזור הגבול הגרמני-שווייצרי, והצורות המוקדמות היו Zoberist וOberist. השם מתייחס ל"שבט שחי הגבוה ביותר על ההר" או "המשפחה שגרה הכי גבוה בכפר".

אוברסט מתורגם כמו "בכיר" או "העליון", ומקורותיו הוא מימי הביניים אז הוחזקה הדרגה על ידי אציל שפיקד על מספר חיילים גדול, והדרגה קולונל-גנרל ניתנה למפקד הראשי בשדה הקרב שלו היו כפופים מספר קולונלים.

השימוש המודרני בדרגה התחיל בסוף המאה ה-16 שעה שיחידות צבא התחילו להתארגן כרגימנטים ועם המעבר מצבאות שכירי חרב לצבאות לאומיים קולונל היה דרגה שניתנה לאציל שרכש את הפיקוד על רגימנט מהמפקד הקודם והוא בתורו ימכור את המינוי לסגנו לאציל אחר שיחזיק את הדרגה סגן-אוברסט, מה שהוביל להיווצרות הדרגה אוברסט-לוטננט. הדירוג של אוברסט הוא שווה ערך לזה של הקולונל בצבאות דוברי אנגלית, למרות שהמשמעות המדויקת של "אוברסט" היא "עליון", כלומר קצין השדה הבכיר ביותר מתחת לגנרלים.

אוברסט היה בשימוש צבאות גרמניה ואוסטריה במהלך שתי מלחמות העולם. אוברסט שימש גם כקידומת של דרגת אוברסט-גרופנפיהרר. דרגת אס אס שטנדרטנפיהרר הייתה שוות ערך לאוברסט. קולונל גנרל במהלך מלחמות העולם נקרא גנרל-אוברסט, אם כי התרגום המדויק הוא "העליון הכללי", מכיוון שדרך כלל זו הייתה הדרגה הגבוהה ביותר בימי שלום.

התרבות הפופולרית
----------------

דרגת אוברסט ידועה בקולנוע האמריקאי, לאחר שהופיעה בכמה סרטים פופולריים (כגון הבריחה הגדולה, סטלאג 17, הנשר נחת, המלחמה של הארט, שודדי התיבה האבודה, מת לחיות 4.0) בהשתתפות דמויות המחזיקות בדרגה.

גלריה
-----

|  |  |  |  |  |  |
| --- | --- | --- | --- | --- | --- |
| דרגות כתף (פאנצרגרנדיר)  | דרגות כתף (כוחות הפאנצר) | תג שרוול | דרגות כתף (לופטוואפה) | טלאי צווארון (לופטוואפה) |  תג שרוול (לופטוואפה) |

|  |  |  |
| --- | --- | --- |
| **דרגה זוטרה**:**אוברסט-לוטננט** |  **דרגות הבונדסוור** אוברסט | **דרגה בכירה**:**בריגדגנרל** |
**פרס ז'אן אָמֶרי למסאוּת אירופאית** הוא "פרס על הישגים יוצאי דופן בתחום המסאוּת מאירת העיניים והחיונית לזמנהּ" שייסד־מחדש רוברט מנשה בשנת 1999 לזכרו של ז'אן אמרי. הפרס מוענק מדי שנתיים.

היסטוריה
--------

הפרס הוקדש כבר ב־1982 על ידי מריה אמרי, אלמנתו של ז'אן אמרי, יחד עם חברת ההוצאה לאור של אמרי, Klett-Cotta, והוענק ארבע פעמים עד 1991. רוברט מנסה השתמש בכספי פרס המדינה האוסטרית לעיתונאות תרבות, שהוענק לו ב־1999, כבסיס להחייאת פרס ז'אן אמרי, המוענק בקביעות מאז שנת 2000.

בדברים שצוטטו בכתב העת הגרמני *Profil*, אמר מנסה: "[ז'אן אמרי כתב] חיבורים למופת ברוח הנאורות", כהסבר לקריאת הפרס על שמו.

לאורך השנים כלל חבר המושבעים העצמאי את: גינטר קונרט, הלמוט הייסנביטל, היינץ לודוויג ארנולד, וולפגנג בישר, וקרל־מרקוס גאוס. חבר השופטים נכון לנובמבר 2015 הוא: רוברט מנסה (יו"ר), לאסלו פ. פולדני, מיכאל קריגר, גילה לוסטיגר, כריסטינה וייס, וקלאודיו מגריס (חָבר כבוד בחֶבר השופטים). מאז 2015 חיזקו הוצאת קלט־קוטה וקרן התרבות אליאנץ, בשיתוף עם כתב העת Eurozine, את הדגש על אירופאיוּת בפרס.

הפרס, שגובהו 15 אלף אירו, הוא אחד מפרסי היצירה הנדיבים ביותר בעולם דובר הגרמנית.

זוכי הפרס
---------

* 1982: לותאר באייר
* 1985: ברברה זיכטרמן
* 1988: מתיאס גרפראת
* 1991: ריינהרד מרקל, עורך דין פלילי ופילוסוף משפטי
* 2000: פראנץ שו
* 2002: דורון רבינוביץ'
* 2004: מיכאל ייסמן, עיתונאי, עבור "להתראות, אתמול: העבר הגרמני והפוליטיקה של המחר"
* 2007: דראגו יאנצ'ר
* 2009: אימרה קרטס
* 2012: דובראבקה אוגרשיץ'
* 2016: אדם זגייבסקי
* 2018: קרל־מרקוס גאוס
* 2020: איבן קרסטב

קישורים חיצוניים
----------------

* אתר האינטרנט הרשמי של פרס ז'אן אמרי (בגרמנית)

הערות שוליים
------------

1. ↑  *Jean Améry-Preis für Dubravka Ugresic*. In: Saarbrücker Zeitung (Kultur) vom 29. August 2012, S. B5
2. ↑  *orf.at: Karl-Markus Gauß erhält Jean-Amery-Preis*. Artikel vom 15. Dezember 2017, abgerufen am 15. Dezember 2017.
3. ↑  *Jean Améry-Preis für europäische Essayistik an Karl-Markus Gauß*, buchmarkt.de, 15. Dezember 2017, abgerufen am 15. Dezember 2017.
4. ↑  Jean-Améry-Preis für europäische Essayistik geht 2020 an Ivan Krastev, buchreport.de vom 10. März 2020, abgerufen 24. März 2020
**פיטנס אולימפיה** (באנגלית: **Fitness Olympia**) היא תחרות גזרה לנשים הנערכת כל שנה, במסגרת שבוע אולימפיה, על ידי הפדרציה הבינלאומית של פיתוח הגוף (IFBB), ארגון בינלאומי של פיתוח גוף. התחרות נערכה לראשונה בשנת 1995. סוזי קורי, מתמודדת הגזרה הטובה בעולם, זכתה במרבית התארים (ארבעה). מיד אחריה אדלה גרסיה (שלושה).

זוכות התחרות
------------

אדלה גרסיה, זוכת התחרות בשנים 2004, 2006, 2007

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| שנה | זוכה כללית |
| --- | --- |
| 1995 | מיה פינגן |
| 1996 | סריין מולדראו |
| 1997 | קרול מרזטה |
| 1998 | מוניקה ברנט |
| 1999 | מארי יוקי |
| 2000 | סוזי קורי |
| 2001 | סוזי קורי |
| 2002 | סוזי קורי |
| 2003 | סוזי קורי |
| 2004 | אדלה גרסייה |
| 2005 | ג'ן הנדרשוט |
| 2006 | אדלה גרסיה |
| 2007 | אדלה גרסיה |
| 2008 | ג'ן הנדרשוט |
|

 |

ראו גם
------

* מיס אולימפיה
* מר אולימפיה
* פיגר אולימפיה
* הפדרציה האמריקאית של מפתחות הגוף

קישורים חיצוניים
----------------

* אתר IFBB
* גלריית זוכות התחרות
**אוּבַרוֹבִיט** – מינרל נזוסיליקטי השייך לקבוצת הגארנט, והמכיל כרום.

תכונות
------

נוסחת המבנה הכימי של אוברוביט היא Ca3Cr2(SiO4)3. האוברוביט הוא המינרל הנדיר ביותר בקבוצת הגארנט, והסוג היחיד שצבעו הוא ירוק בלבד. הוא מופיע בטבע בגבישים מפותחים היטב שפניהם מחורצים וצורתם רומבודודקהדרון (פאון בעל 12 פאות) או טרפזוהדרון (פאון בעל 24 פאות). דגימות של אוברוביט מבוקשות מאוד בין אספני המינרלים בשל הברק של המינרל וצבעו, ירוק בהיר בגוון המזכיר אזמרגד.

האוברוביט משתתף בשורה איזומורפית (מצב בו אטום אחד או יותר במבנה המינרל יכול להיות מוחלף על ידי אטום אחר מבלי שיחול שינוי במבנה המינרל) עם המינרל גרוסולר (Ca3Al2(SiO4)3). האוברוביט, הגרוסולר והאנדרדיט ידועים באופן קיבוצי כקבוצת האוגראנדיט (**או**ברוביט, **גר**וסולר, **אנד**רדיט), כשאלומיניום וברזל מחליפים את הכרום במבנה האוברוביט.

אופטית המינרל הוא איזוטרופי. מקדם השבירה הממוצע של האוברוביט הוא 1.86. צבעו הנפוץ של האוברוביט הוא ירוק.

האוברוביט נתגלה ב-1832 במכרה סרנובסקי בהרי אורל בחלק המצוי במחוז פרם שברוסיה על ידי הכימאי השווייצרי שהשתכן ברוסיה, ז'רמן אנרי הס (Germain Henri Hess). הס קרא למינרל על שם הדוכס סרגיי אוברוב, מדינאי רוסי שהיה אספן מינרלים חובב, ונשיא האקדמיה למדעים של סנקט פטרבורג (1855-1818).

שימושים
-------

השימוש המסחרי הנפוץ ביותר הוא כמינרל לאספנים. למרות הקשיות הגבוהה יחסית, והגוון הירוק היפהפה שלו, האוברוביט מופיע בגבישים קטנים מדי מכדי שניתן יהיה ללטש אותם. לכן האוברביט הוא הגארנט היחיד שכמעט ולא נעשה בו שימוש כאבן חן.

מקור ותפוצה
-----------

האוברוביט מופיע בעיקר בסלעים מותמרים של אבני גיר וסקארן כתוצאה מתגובה כימית בין דולומיט לכרומיט, וכן כתוצאה מהתמרה הידרותרמית של סרפנטיניט המכיל כרומיט.

למרות שהאוברוביט הוא מינרל נדיר ניתן למוצאו במספר מקומות, למשל בעפרות הכרום בפיקו דו פוסטס (Pico do Posets) שבהרי הפירנאים בספרד; בסרנאי שבהרי אורל שברוסיה (המקום בו נתגלה המינרל לראשונה); במגוג (Magog) במחוז סטנסטיד (Stanstead ) בפרובינציית ׂקוויבק שבקנדה; באוטוקומפו (Outukumpu) שבפינלנד (שם נמצאו הגבישים הגדולים ביותר של אוברוביט); במכרה קופ קרום (Kop Krom ) בארזורום שבטורקיה; ובמספר מקומות בארצות הברית, כדוגמת מכרה הכרום וודס (Wood's Chrome mine) במחוז לנקסטר (Lancaster) שבפנסילבניה.

 תליון אוּבַרוֹבִיט, גארנט נדיר בגוון ירוק בהיר. אורך התליון 2 סנטימטר

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אוברוביט** |

* אתר WebMineral
* Mindat אתר Mindat
* אתר Mineral Galleries
* אתר Minerals Net
* פרויקט rruf
* אוברוביט, באתר אנציקלופדיה בריטניקה (באנגלית)

הערות שוליים
------------

1. ↑  לרשימה המלאה ניתן להיעזר בקישור לאתר Mindat.
**הרולד מארי** (באנגלית: **Harold James Ruthven Murray**;‏ 24 ביוני 1868, לונדון – 16 במאי 1955) היה היסטוריון שחמט ידוע והראשון שפרסם את התאוריה שמקור השחמט מהודו.

ביוגרפיה
--------

מארי היה הבכור לאחד עשר ילדים במשפחתו. אביו ג'יימס מארי היה העורך הראשון של המילון האנגלי של אוקספורד. מארי למד בבית ספר ובזמנו הפנוי עזר לאביו בעריכת המהדורה הראשונה של המילון OED. עד סיום לימודיו היה מארי אחראי ל-27,000 ציטוטים שהופיעו במילון.

מארי החל ללמוד בקולג' בליול באוקספורד, ואת לימודיו במתמטיקה סיים בשנת 1890. הוא התקבל לעבודה בקולג' המלכה בטאונטון שם גם למד לשחק שחמט. לאחר מכן מונה למנהל בית ספר בלנקשייר. בשנת 1897 נישא, בשנת 1901 התמנה למשרת מפקח ובשנת 1928 התמנה כחבר במנהלת החינוך.

בשנת 1897 עודד אותו הברון טאסילו פון דר לאסה (שהשלים בשנה זו את סיפרו על ההיסטוריה של השחמט באירופה) לחקור את העבר הרחוק של השחמט. מארי השיג גישה לספריה העשירה ביותר בנושא השחמט, ספריתו של ג.ג. וויט מאוהיו וכמו כן השתמש באוסף של רימינגטון וילסון מאנגליה. אוסף וויט כלל כתבי יד בערבית, ולצורך קריאתם למד מארי ערבית וכך בחן מסמכי שחמט היסטוריים רבים. המחקר נמשך 13 שנים ומארי כתב מאמרים בנושאי ההיסטוריה של השחמט שפורסמו בעיתון הבריטי British Chess Magazine ובעיתון הגרמני Deutsches Wochenschach. בשנת 1913 מארי פרסם את עבודתו המשמעותית ביותר, ההיסטוריה של השחמט, והציע את התאוריה שהשחמט נוצר בהודו. עד היום זו התאוריה המקובלת ביותר.

בשנת 1952 פרסם מארי את ספרו "A History of Board Games other than Chess". הגם שההיסטוריה של השחמט נחשב לספר התקני בתחום, הגישה המדעית ואורכו הגדול (900 עמודים) הפכו אותו ללא נגיש למרבית השחמטאים. מארי החל לכתוב גרסה קצרה יותר של עבודתו בנושא ההיסטוריה של השחמט בסגנון פופולרי יותר. הגם שהחל את עבודתו שנים רבות קודם לכן העבודה לא הושלמה עד מותו, אלא בראון והארי גולומבק השלימו את העבודה ופרסמו אותה בשנת 1963 כ-A Short History of Chess.

ספריו
-----

* Murray, H. J. R. *A History of Chess* (London: Oxford University Press, 1913)
* Murray, H. J. R. *A History of Chess* (Northampton, MA: Benjamin Press, 1985) מסת"ב 0-936317-01-9

חיבורים נוספים:

* *History of Board Games other than Chess.* (1952)
* *A Short History of Chess* (1963, published after his death).
* The Dilaram Arrangement (unpublished)
* The Dilaram position in European Chess (unpublished)
* A History of Draughts (unpublished)
* A History of Heyshott (unpublished)
* The Early History of the Knight's Tour (unpublished)
* The Knight's Problem (unpublished)
* The Classification of Knight's Tours. (unpublished)

קישורים חיצוניים
----------------

* הרולד מארי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277899005171
* BnF: cb10971380q (data)
* GND: 1055352066
* ISNI: 0000 0000 8121 3999
* LCCN: n85319925
* NLA: 36014923
* NTA: 071756949
* SELIBR: 174273
* SNAC: w6515kd1
* SUDOC: 088875946
* VIAF: 42235129
* WorldCat: lccn-n85319925

 |
פירוש נוסף ערך זה עוסק בתחנה בנדודי בני ישראל במדבר. אם התכוונתם למקום בדרום הערבה, ראו עברונה.מפה של נדודי בני ישראל משנת 1641**עַבְרוֹנָה** הוא אתר מקראי, ונזכר בתורה כאחת מתחנות בני ישראל בעת נדודיהם במדבר בדרכם מארץ מצרים לארץ כנען.

בספר במדבר, פרק ל"ג, פסוקים ל"ד–ל"ה, כתוב: "וַיִּסְעוּ, מִיָּטְבָתָה; וַיַּחֲנוּ, בְּעַבְרֹנָה: וַיִּסְעוּ, מֵעַבְרֹנָה; וַיַּחֲנוּ, בְּעֶצְיֹן גָּבֶר...".

זיהוי המקום
-----------

בתיאור המסע המקראי מופיעה תחנה זו בין יטבתה ובין עציון גבר ולכן נמצא שהמקום שכן בקרבת חוף אילת. אולם זיהויו המדויק תלוי בזיהויה של יטבתה השנוי במחלוקת. החוקרים הנוטים לזהות את יטבתה עם עין ע'צ'יאן, מזהים את עברונה עם עין א-דפייה, כ-15 ק"מ מצפון לאילת, והוא מעיין קטן שמימיו מכילים אחוז ניכר של גפרית וטעמם תפל (אך הם ראויים לשתייה). אחרים נוטים לזהות את יטבתה עם ביר טבה וואדי טבה במרחק של 10 ק"מ מדרום לאילת ולפי זה מקומה של עברונה בקצהו הצפוני מערבי של מפרץ אילת. באזור אילת החדשה.

הערות שוליים
------------

1. ↑  **אנציקלופדיה מקראית : אוצר הידיעות של המקרא ותקופתו - ו : עבד - צרתן**, מוסד ביאליק, 1971, עמ' 73
2. ↑  **עולם התנ"ך - במדבר**, דברי הימים הוצאה לאור בע"מ, 1997, עמ' 195

|  |  |  |
| --- | --- | --- |
| **תחנה קודמת**:**יטבתה** | **נדודי בני ישראל במדבר** | **תחנה הבאה**:**עציון גבר** |
**פיטום כפוי** הוא הליך של האבסה והאכלה כפויה, לשם העלאה מהירה במשקל, שמתייחס בעיקר לפיטום אווזים וברווזים, אולם קיים גם בבני אדם, כשמדובר בפיטום בניגוד לרצונם. גווגאג' הוא הכינוי לצינורית המוחדרת דרך האף, או הפה עד לקיבה, כדי לפטם ביעילות. האכלה כפויה, שלא לשם השמנה אלא לשם מניעת נזק בריאותי העלול להיגרם מחוסר אוכל, קרויה הזנה בכפייה.

בבני אדם
--------

הפיטום מתבצע לרוב באמצעות החדרת צינורית האכלה דרך האף או הפה אל הוושט. האכלה כפויה יכולה להתבצע גם מסיבות בריאותיות, לא רק משום שהאדם מסרב לאכול.

### פיטום נערות אפריקניות

בחלק ממדינות אפריקה השומן נחשב לנכס נשי מפואר ונשים שמנות נחשבות לחושניות ויפות. לכן נפוצה במדינות אלה דיאטת השמנה כפויה. ילדות קטנות מפוטמות בכוח על ידי אמותיהם על מנת שתעלנה במשקל לקראת גיל הנישואין. ההליך מכונה גוואג', על שם הצינורית המשמשת להאכלה כפויה, והוא נפוץ מאוד במאוריטניה ובניגריה, שם נשים נשלחות לחוות עידוד השמנה חודשים לפני החתונה. במאוריטניה מכריחים את הילדות לאכול שומן גמלים ואוכל משמין מאוד, על מנת לגרום לעלייה דרסטית במשקל. כיום קיימת מגמה במאוריטניה לחדול ממנהג זה, אולם זהו מנהג מסורתי שהשתרש ועדיין קיים ונותר חלק אינטגרלי מהתרבות הניגרית והמאוריטנית. [דרוש מקור]

בבעלי חיים
----------

פיטום אווז בכוח
בעבר פיטום בעלי חיים היה מקובל. במקרא היא מכונה "הלעטה". על פי מילון אבן-שושן "הלעטה" היא מתן אוכל רב לצורכי השמנה, ולרוב המונח מתייחס לבעלי חיים. עם זאת המילה מופיעה במקרא פעם אחת, בדבריו של עשיו ליעקב בסיפור מכירת הבכורה, שבו מכר עשיו ליעקב את בכורתו תמורת האכלתו בנזיד עדשים שהוכן על ידי יעקב. עשיו מבקש בסיפור זה "הַלְעִיטֵנִי נָא מִן הָאָדֹם הָאָדֹם הַזֶּה" (ספר בראשית, פרק כ"ה, פסוק ל'). בהקשר זה המילה משמשת לבני אדם.

במשנה מוזכר אודות הלעטת בעלי חיים שונים: גמלים, עגלים ותרנגולים. מוזכרות אפשרויות שימוש בכלי ביד, הלעטה לתוך הפה והלעטה לתוך הוושט. גם כיום מוכרים שני סוגי הלעטה: הדרך הנפוצה היא הלעטה דרך הוושט באמצעות משאבת אוויר, הידועה כגורמת צער רב לבעלי החיים, שאודותיה קיימת קביעת הוועדה המדעית האירופית, כי היא מהווה גרימת סבל לאווזים, אך יש מומחים החלוקים על כך. והלעטה דרך המקור.

### פיטום אווזים

 ערך מורחב – **פיטום אווזים וברווזים**  

פיטום אווזים וברווזים נועד להגדיל באופן מלאכותי את כבדם, במטרה להפיק ממנו כבד אווז, שהוא כבד שומני למאכל. תהליך הפיטום הכפוי נאסר במדינות רבות, ובהן ישראל, בשל האכזריות המיוחסת לו.

הערות שוליים
------------

1. ↑  תלמוד בבלי, מסכת שבת, דף קנ"ה, עמוד ב'.
2. ↑  באתר המשפט הישראלי.
**סולם מוֹס** הוא סולם בן עשר דרגות למדידת קשיות של מינרלים. קשיות המינרל נמדדת במידת ההתנגדות שלו לחריצה על ידי מינרל אחר. סולם מוס נערך על ידי המינרלוג הגרמני פרידריך מוס (Friedrich Mohs) בשנת 1812, והוא המקובל ביותר בין כמה הגדרות קיימות למדידת קשיות של חומרים.

מוס ערך את הסולם בן 10 הדרגות על פי עשרה מינרלים זמינים, החל במינרל הרך ביותר - טלק (שדרגת הקשיות שלו 1) ועד למינרל הקשה ביותר - יהלום (שדרגת הקשיות שלו 10). חומרים נמדדים כנגד הסולם באמצעות איתור החומר הקשה ביותר שהם מסוגלים לחרוץ.

הטבלה דלהלן מראה השוואה עם קשיות מוחלטת כפי שנמדד על ידי סקלרומטר (מכשיר הבודק קשיות). אין בין דרגות הקושי המובאות בסולם מוס קשר מתמטי שיטתי. לדוגמה קורונדום (במקום התשיעי) קשה פי שניים מטופז (שבמקום השמיני) אך יהלום קשה מקורנדום פי ארבעה.

| סולם מוס | מינרל | הרכב כימי | קשיות מוחלטת | תמונה |
| --- | --- | --- | --- | --- |
| **1** | טלק | Mg3Si4O10(OH)2 | 1 |  |
| **2** | גבס | CaSO4•2H2O | 3 |  |
| **3** | קלציט | CaCO3 | 9 |  |
| **4** | פלואוריט | CaF2 | 21 |  |
| **5** | אפטיט | (–Ca5(PO4)3(OH–,Cl–,F | 48 |  |
| **6** | אורתוקלז | KAlSi3O8 | 72 |  |
| **7** | קוורץ | SiO2 | 100 |  |
| **8** | טופז | Al2SiO4(OH–,F–)2 | 200 |  |
| **9** | קורונדום | Al2O3 | 400 |  |
| **10** | יהלום | C | 1600 |  |

סטודנטים לגאולוגיה לומדים את סולם מוס באמצעות המנמוניקה:"
The Girls Can Flirt And Other Queer Things Can Do" שבה האות הראשונה בכל מילה מייצגת את המינרל המתאים בטבלה. 

משמעות הנתונים בטבלה היא לדוגמה שגבס שדרגת קשיותו גבוהה מטלק יחרוץ בטלק. דרגת הקשיות של חומר שחורץ מינרל מסוים המצוי בטבלה, אך נחרץ על ידי מינרל המצוי מקום אחד מעליו בטבלה היא ביניהם. כך למשל לציפורן בכף היד דרגת קשיות 2.5, לסכין דרגת קשיות 5.5, ולזכוכית - 6-7.

הטבלה המקורית שנכתבה על ידי מוס כללה רק עשרה מינרלים, אך הורחבה מאז. מאחר שמוס הגביל את הסולם לעשרת המספרים הטבעיים הראשונים, הערכים שניתנו למינרלים אלו עשויים לכלול 2 ו-3 ספרות מעבר לנקודה העשרונית.

ראו גם
------

* יחידות מידה על שם אישים

קישורים חיצוניים
----------------

ויקישיתוף מדיה וקבצים בנושא **סולם מוס** בוויקישיתוף
* סולם מוס, באתר אנציקלופדיה בריטניקה (באנגלית)
**טנגו וקאש** (באנגלית: **Tango and Cash**) הוא סרט קולנוע אמריקאי שיצא לאקרנים בשנת 1989 מז'אנר סרטי הפעולה בכיכובם של סילבסטר סטאלון וקורט ראסל. זהו סיפורם של שני שוטרים מתחרים המפילים את ברוני הסמים ונאלצים לעבוד יחד אחרי שהופללו ברצח. את הסרט ביים אנדריי קונצ'לובסקי ולוקחים בו חלק גם השחקנים ג'ק פאלאנס וטרי האטצ'ר.

תקציר העלילה
------------

ריי טנגו (בגילומו של סילבסטר סטאלון) וגבריאל קאש (קורט ראסל) הם שני שוטרים שעובדים במחלק הסמים ומפילים בזה אחר זה את ברוני הסמים והבלדרים. הסרט מתחיל כשטנגו מצליח לעצור משאית מלאה קוקאין ואילו קאש נמצא בתחנת המשטרה יחד עם עבריין אחר ומאלץ אותו תחת עינויים לספר לו על עסקה גדולה המתוכננת להתקיים.

אלא שה"עסקה" המתוכננת היא להפיל את השניים ומי שאחראי להפללתם הוא ברון הסמים איב פרט. פרט מצליח להקליט את קולם של השניים ובעריכת סאונד מקצועית משנה דברים כך שיישמע כאילו הם מתכננים את העסקה הגדולה. הם נעצרים, מורשעים לפי הודאתם בעסקה עם הפרקליטות ומובלים לבית מעצר השונה מזה שסוכם בעסקה, שם נאסרים עם רבים מ"לקוחותיהם".

אף על פי שאין אהבה גדולה בין שניהם, הם מבינים כי הופללו ואין להם ברירה מלבד לשתף פעולה כדי להציל את עצמם. הם מצליחים לברוח מהכלא בעזרת סיוע שהם מקבלים מאחד הסוהרים. הם יודעים כי יש להם 24 שעות למצוא את פרט ולנקות את שמם לפני שייעצרו מחדש על בריחה מהכלא.

שני הבלשים מצליחים להגיע למקום מושבו של פרט תוך שהם נעזרים גם באחותו של טנגו, קיקי (האטצ'ר). בדרך הם מגיעים לאיש הסאונד שערך את קולותיהם והוא מודה בביצוע העבירה. הם ממשיכים לתקוף ולהרוג את כל חייליו של פרט עד שהם מגיעים אליו ישירות ויורים בראשו. בסצנת הסיום חוגגים השניים את ניצחונם כשהם רואים את כותרות העיתונים המפרטת את הפרשה, ההפללה והאמת שיצאה לאור.

צוות השחקנים
------------

| שם השחקן/ית | שם הדמות | הערות |
| --- | --- | --- |
| סילבסטר סטאלון | ריי טנגו |  |
| קורט ראסל | גבריאל קאש |  |
| טרי האטצ'ר | קיקי טנגו | אחותו של ריי |
| ג'ק פאלאנס | איב פרט |  |

ביקורות
-------

הסרט נכשל בקופות וגם המבקרים לא ממש התלהבו. באתר ריכוז הביקורות Rotten Tomatoes קיבל את הציון הנמוך של 39% מתוך 33 ביקורות. בתחרות פרס פטל הזהב שנערכה בשנת 1990 קיבל הסרט שלוש מועמדויות. סילבסטר סטאלון היה מועמד לפרס בקטגוריית השחקן הגרוע של השנה, קורט ראסל היה מועמד לפרס שחקן המשנה הגרוע של השנה ורדני פלדמן היה מועמד בקטגוריית התסריט הגרוע. אף אחד מהם אמנם לא זכה אך סטאלון נבחר לשחקן הגרוע של העשור באותה תחרות.

קישורים חיצוניים
----------------

* "טנגו וקאש", במסד הנתונים הקולנועיים IMDb (באנגלית)
* "טנגו וקאש", באתר נטפליקס
* "טנגו וקאש", באתר AllMovie (באנגלית)
* "טנגו וקאש", באתר Rotten Tomatoes (באנגלית)
* "טנגו וקאש", באתר Box Office Mojo (באנגלית)
* "טנגו וקאש", באתר Metacritic (באנגלית)
* "טנגו וקאש", באתר אידיבי
* "טנגו וקאש", במסד הנתונים הקולנועיים KinoPoisk (ברוסית)
* טנגו וקאש, קדימון הסרט באתר יוטיוב

**ביקורות**

* מאיר שניצר, סרט/ מפשיטים את באטמן, חדשות, 2 באפריל 1990
* נעמה תורן, ומה תגיד גולדי, חדשות, 27 בספטמבר 1990

הערות שוליים
------------

1. ↑  "tango and cash ‎", באתר ביקורות הסרטים Rotten Tomatoes (באנגלית)
2. ↑  מועמדי וזוכי פרס פטל הזהב לשנת 1990
**רוברט אלברט בלוך** (5 באפריל 1917 - 23 בספטמבר 1994) היה סופר ותסריטאי יהודי אמריקאי פורה בסוגת המתח, האימה, הפנטזיה והמדע הבדיוני. הוא ידוע בעיקר כמחבר "פסיכו", ששימש בסיס לסרטו של אלפרד היצ'קוק באותו השם, ולרימייק של גאס ואן סנט באותו השם.

קורות חיים
----------

בלוך נולד בשיקגו לרפאל "ריי" בלוך, פקיד בנק, ולסטלה לואב, עבודת סוציאלית. מוצא שני הוריו היה מיהדות גרמניה. הוא התחנך כנוצרי, על אף שורשיו היהודיים. 

כבר בילדותו התעניין בכתיבה, ובייחוד בז'אנר האימה והפנטזיה. הוא כתב מאות סיפורים קצרים ויותר מ־30 רומנים. בהיותו סטודנט צעיר לספרות, כתב סיפורי פשע וזוועה בהזמנתם של מגזינים זולים. רבות מעבודותיו עובדו למדיה הקולנועית והטלוויזיונית. הוא קיבל פרסים רבים על כתיבתו, וכבוד רב מעמיתיו לעבודה.

בלוך מפורסם בזכות האימרה: "למרות המוניטין הדוחה שלי, יש לי לב של ילד קטן. אני שומר אותו בצנצנת על השולחן שלי". סטיבן קינג שאל ממנו את הציטוט הזה, ולעיתים הוא מיוחס לו בטעות. חיבתו של בלוך למשחקי מילים באה לידי ביטוי בחלק מהשמות שנתן לספריו.

הוא נפטר ב־1994, בגיל 77, מסרטן בלוס אנג'לס, בתום שישים שנות כתיבה ונקבר לצד אשתו.

"פסיכו"
-------

את "פסיכו" כתב בלוך לאחר לימודים מפרכים והתמקצעות ממושכת בתחום הכתיבה. הספר שאב השראה מסיפור שכתב בפברואר 1957 ואת דמות הגיבור הראשי הוא ביסס על אד גיין, חולה נפש מוויסקונסין, שנודע כשודד קברים.

את זכויות ההסרטה ל"פסיכו" הוא מכר להיצ'קוק במחיר של 9,500 דולר, ולא זכה לתמלוגים בגין הכנסותיו הרבות של הסרט, הנחשב כיום כאחד מגדולי סרטי המתח של כל הזמנים. 

לבלוך הייתה מעורבות קטנה בלבד בעיבוד הקולנועי שעשו אלפרד היצ'קוק וג'וזף סטפנו ל"פסיכו", אבל לאחר צאתו לאקרנים של הסרט, הוא זכה לפרסום רב, בין השאר כסופר העושה שימוש יעיל באלמנטים אורבניים ופסיכולוגיים ביצירתו.

רק סרטו של היצ'קוק היה מבוסס על ספרו של בלוך. לסרטים הבאים בסדרה, "פסיכו 2", "פסיכו 3" ו"פסיכו 4: ההתחלה", לא היה כל קשר לספרו של בלוך. בלוך הציע לסרטי יוניברסל תסריט פרי עטו ל"פסיכו 2", ולאחר שסירבו, נקם בתעשיית הסרטים ההוליוודית בספרו "פסיכו 2", שבו הוא מותח ביקורת על שעבוד היצירה הספרותית על ידי הוליווד לטובת המדיום הקולנועי.

קישורים חיצוניים
----------------

ויקישיתוף מדיה וקבצים בנושא **רוברט בלוך** בוויקישיתוף
* רוברט בלוך, ברשת החברתית Goodreads
* יצירותיו של רוברט בלוך, באתר פרויקט גוטנברג (באנגלית)
* רוברט בלוך, באתר "Find a Grave" (באנגלית)
* כתבי רוברט בלוך בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258881805171
* BIBSYS: 90086845
* BNE: XX855793
* BnF: cb11930004v (data)
* CANTIC: a1043124x
* CiNii: DA01300291
* GND: 118851055
* ISNI: 0000 0001 0859 6572
* LCCN: n50016557
* LNB: 000061136
* MusicBrainz: 71bdba23-a289-4dc2-bcaa-bda1d0ff1a8b
* NDL: 00433538
* NKC: xx0010417
* NLA: 35019483
* NLK: KAC199632945
* NLP: A11562511
* NSK: 000167284
* NTA: 069086613
* SELIBR: 325019
* SNAC: w6862rc5
* SUDOC: 027207951
* Trove: 793808
* VIAF: 105246668
* WorldCat: lccn-n50016557

 |
**טמשן אפריקני** (שם מדעי: *Podica senegalensis*) הוא מין ממשפחת הטמשניים שמזכירים מעט טבלנים החיים באזורים הטרופיים ושייכים לסדרת העגוראים. זהו המין היחיד במשפחה שחי באפריקה והוא גם מין יחיד בסוגו.

מאפיינים
--------

אורכו של הטמשן 50–58 ס"מ. הוא מותאם לחיים במים ובעל צוואר ארוך, מקור אדום ומחודד ורגליים אדומות בוהקות. נוצותיו חומות כהות בדרך כלל, צדו בהיר יותר ובטנו לבנה. הצוואר אפור מהצד ושחור מלמעלה והראש גם שחור מלמעלה ובעל פס לבן לאורכו עד לצוואר. הזכרים יותר כהים מהנקבות. הטמשן מזכיר ברווז כשהוא שוחה ורגליו הגדולות ובעלות הקרום שקועות במים.

הטמשן חי ברחבי אפריקה בנהרות, אגמים ובביצות שונות וגם ביערות גשם, סוואנות לחות ואף בביצות מנגרובים. הוא שחיין זריז מתחת למים ומחפש חסרי חוליות כמו בריומאים, שפיריות, סרטנים זעירים, רכיכות, דגים ודו-חיים קטנים. רוב הטרף נתפס מתחת למים אך הם יודעים גם לצוד על היבשה. עופות אלה חיות ביחידות או בזוגות ונסתרים מהעין רוב הזמן. גם לא ידוע אם רוב המן הם מתחת למים או על היבשה.

הטמשנים מקננים בעונת הגשמים על גזרי עצים ליד המים. הנקבה מטפלת באפרוחים לבד והם עוזבים את הקן במהירות ומסוגלים לחפש מזון בכוחות עצמם.

קישורים חיצוניים
----------------

ויקישיתוף מדיה וקבצים בנושא **טמשן אפריקני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
* IBC
 |

הערות שוליים
------------

1. ↑  טמשן אפריקני באתר הרשימה האדומה של IUCN
**כיכר מאירהוף** היא כיכר עירונית בשכונת קריית אליעזר בחיפה. הכיכר הוקמה בשנות ה-60 של המאה ה-20 על שם יוסף מאירהוף. הכיכר נחשבת לכיכר העירונית הגדולה בחיפה והצפון, ואחת הגדולות בישראל כולה. אדריכל הכיכר הוא אל מנספלד שתכנן גם מגדל מאירהוף שנמצא בכיכר.

הכיכר נמצאת בכניסה לשכונה, ממול לשכונה אחרת בשם קריית אליהו וממול למרכז הרפואי לין. עד שנהרס אצטדיון קריית אליעזר בשנת 2014, היה ניתן להגיע אל האצטדיון בחמש דקות מהכיכר ואנשים רבים היו עוברים בה לפני משחקים, אך גם כיום הכיכר פופולרית וכמעט תמיד שוקקת חיים.

בלב הכיכר נמצא פסל בשם "החמישה" שאותו יצר הפסל בוקי שוורץ, ובבסיסו כתוב "כיכר יוסף מאירהוף" על שמו של איש העסקים היהודי אמריקאי יוסף מאירהוף.
בכיכר ישנן גינות וספסלים רבים ועצי דקל.

מלבד המגדל, מייחדת את הכיכר שדרת חנויות שקצה אחד שלה נמצא בכניסה למגדל ולכיכר, והקצה השני מסתיים ברחוב הראשי החוצה את השכונה, רחוב צה"ל. השדרה כוללת שתי קומות של מסחר ובמרכזה היא יוצרת הטיה. מאחר ששדרת החנויות צרה, מדי פעם מוציאים סוחרי שדרת החנויות את מרכולתם אל מחוץ לחנויות, תופעה המעצימה את תחושת השוק.

בשנת 1965 נבנה בכיכר מגדל מאירהוף לגובה של 20 קומות שהיה הגבוה ביותר בישראל מחוץ לתל אביב עד לשנת 1973 ובחיפה והצפון היה הגבוה ביותר עד לבנייתו של מגדל אשכול באוניברסיטת חיפה בשנת 1978.

החל מקיץ 2017 עברה הכיכר שיפוץ מקיף לאחר שנפגע ריצוף וריהוט הרחוב כתוצאה מתזוזת קרקע ארוכת שנים. התקציב שהוקצה לשיפוץ היה שלושה מיליון ש"ח ותכנון השיפוץ נמסר למשרד האדריכלים מילר-בלום.

הערות שוליים
------------

1. ↑  מיכאל יעקבסון, סיבוב בשכונת קריית אליעזר, באתר חלון אחורי, 14 בספטמבר 2016
2. ↑  יגאל חי, חיפה: השיפוצים בכיכר מאירהוף החלו, באתר "כלבו חיפה והקריות", 14 ביולי 2017
3. ↑  הסתיים (שלב א') בשיקום כיכר מאירהוף, באתר "חיפה - כל מה שקורה בעיר", אוגוסט 2017

| **כיכרות בחיפה** |
| --- |
| 

|  |
| --- |
| כיכר אונסק"ו • כיכר אליזבת • כיכר דוד • כיכר האודיטוריום • כיכר ההגנה • כיכר חורב • כיכר חמרה • כיכר מאירהוף • כיכר פלומר • כיכר פייסל • כיכר ספר |

 |
בתורת הקבוצות האקסיומטית, **אקסיומת ההיקפיות** היא אקסיומה במערכת ZF. האקסיומה גורסת כי אם לכל איבר x, הוא שייך לקבוצה הראשונה אם ורק אם הוא שייך לקבוצה השנייה, אז שתי הקבוצות שוות. 

משמעות האקסיומה היא שיחס השייכות מגדיר חד משמעי את הקבוצה. בפרט, האקסיומה שוללת את קיומם של ה**אטומים** - שהם אובייקטים שונים זה מזה חסרי איברים, כיוון שהיא מבטיחה שכל אובייקט כזה יהיה שווה לקבוצה הריקה.

באופן פורמלי: {\displaystyle \forall A\forall B(\forall x\,(x\in A\leftrightarrow x\in B)\Longrightarrow A=B)}

אקסיומות הנובעות למושג השוויון בתחשיב הפרדיקטים מבטיחות את הכיוון השני - אם A=B אז יש להם את אותם איברים.

אקסיומת ההיקפיות יכולה להיחשב גם כהגדרה של מושג השוויון בין זוג קבוצות. במובן הזה, ניתן לעבוד בשפה שאיננה מכילה את סימן השוויון ולהגדיר אותו בהתאם לאקסיומה. במקרה הזה יש לשנות את האקסיומה: אם לכל x מתקיים x שייך ל-A אם ורק אם x שייך ל-B, אז לכל C יתקיים ש-A שייך ל-C אם ורק אם B שייך ל-C. 

בכל מודל של האקסיומה הזו אמנם ייתכן שיהיו שני איברים שונים בעלי אותם איברים, אבל ההתנהגות שלהם תהיה זהה לחלוטין (הם יקיימו את אותן נוסחאות).

תורת הקבוצות עם אטומים
----------------------

באופן היסטורי, תורת הקבוצות אפשרה קיום של אטומים, כלומר איברים שאינם הקבוצה הריקה ולא מכילים שום איבר. בעקבות התפתחות תורת הקבוצות, אובייקטים אלו נזנחו ואקסיומת ההיקפיות אומצה.

למרות זאת, לתורת הקבוצות עם אטומים (לעיתים מסומנת ZFA) יש שימושים. למשל, ב-ZFA קל לבנות מודלים בהם אקסיומת הבחירה נכשלת, כולל שליטה במידת הכישלון (כלומר האם גרסאות חלשות יותר של אקסיומת הבחירה או תוצאות מסוימות שלה מתקיימות או לא). מודלים אלו עמדו בבסיס הבנייה של כהן, המבוססת כפייה, של מודלים של ZF ללא אקסיומת הבחירה.

ניתן להתאים את אקסיומת ההיקפיות לתורה שמכילה אטומים בשני אופנים. אפשר להוסיף יחס חד-מקומי A, כך ש-A(x)‎ כאשר x אטום, ולהגביל את אקסיומת ההיקפיות רק לאיברים שאינם ביחס A. מצד שני, אפשר להימנע מהוספת סימן יחס, ולהגביל את אקסיומת ההיקפיות רק לקבוצות שמכילות איברים.

קישורים חיצוניים
----------------

* אקסיומת ההיקפיות, באתר MathWorld (באנגלית)

| נושאים בתורת הקבוצות |
| --- |
| מושגי יסוד | תורת הקבוצות הנאיבית • תורת הקבוצות האקסיומטית • קבוצה • יחידון • הקבוצה הריקה • קבוצת החזקה |
| עוצמות | עוצמה • קבוצה בת מנייה • קבוצה שאינה בת מנייה • עוצמת הרצף |
| פעולות | איחוד • חיתוך • משלים • הפרש סימטרי • מכפלה קרטזית |
| אקסיומות | אקסיומת ההיקפיות • אקסיומת האיחוד • אקסיומת הקבוצה האינסופית • אקסיומת ההחלפה • אקסיומת קבוצת החזקה • אקסיומת היסוד • אקסיומת הבחירה • השערת הרצף |
| משפטים | האלכסון של קנטור • משפט קנטור-שרדר-ברנשטיין • הלמה של צורן • משפט הסדר הטוב |
| פונקציות | פונקציה • פונקציה חד-חד-ערכית • פונקציה על • פונקציה חד-חד-ערכית ועל • פונקציית הזיווג של קנטור |
| יחסים | יחס • יחס רפלקסיבי • יחס סימטרי • יחס טרנזיטיבי • יחס שקילות • סדר חלקי • יחס הופכי • יחס אנטי-סימטרי |
| סדר | סדר מלא • סדר טוב • סדר חלקי • טיפוס סדר • מספר סודר |
| שונות | הפרדוקס של ראסל |
אנשי הקשר של גדוד 8 של חטיבת הנגב מפעילים מכשיר מ.ק. 19, 1948
קשר בבאלי"ש נושא על גבו מ.ק. 91 מוגבר מוצפן במהלך תרגיל לש"ב
הלוחם שמימין הוא קשר מפקד החטיבה ונמצא בצמוד אליו בזמן ניהול הקרב (מבצע רודוס במלחמת ההתשה, ינואר 1970)
**אלחוטאי** (גם **אלחוטן** ו**קַשָׁר**) הוא אדם שתפקידו הוא תפעול של מכשירי קשר רדיו.
תפקידי אלחוטאי מתקיימים בהיקף נרחב בפעילות צבאית, לשם שמירת קשר בין הכוחות הלוחמים לבין עצמם ובינם לבין המטה. לשם כך מצויד האלחוטאי במכשיר קשר אחד או במכשירי קשר אחדים. תפקידי אלחוטאי אחדים:

* **קַשָׁר**: חייל בכוחות היבשה העוסק בתפעול ציוד קשר. קשרים פועלים בכל הרמות, החל מיחידה קטנה, כגון טנק או רכב פיקוד, וכלה במטה הכללי. בטנקים מודרניים יש בדרך כלל ארבעה אנשי צוות: מפקד טנק, תותחן, טען-קשר ונהג.
* **אלחוטן אוויר** או **אלחוטן מוטס**, היה מקצוע של אנשי צוות אוויר בחיל האוויר הישראלי עד לשנת 1972. אלחוטני אוויר שירתו במערך התובלה וטסו על מטוסי B-17 פליינג פורטרס, דקוטה, נורד, קטלינה, אנסון וסטרטוקרוזר.
* **אלחוטן ימי**: קצין אלחוט באוניית צי הסוחר. בחיל הים -איש צוות בספינה, הפועל במסגרת מחלקת גנ"ק בה.
* **אלחוטן מורס**: מפעיל ציוד לקשר בקוד מורס.

תפקידי אלחוטאי קיימים גם בפעילות אזרחית, למשל באוניות.

קַשָׁר ציוד קשר נישא
--------------------

הצורך בקַשָׁר ציוד קשר נישא הוא העובדה שכדי לשמור על אמינות ערוץ התקשורת בעת לחימה יש צורך במכשירי קשר משוכללים בעלי הספקי שידור גבוהים. מכשיר קשר כזה שוקל כמה עשרות קילוגרמים ומקשה על תפקוד נוסף מלבד נשיאתו. על הקשר להיות בעל כושר קרבי מצוין.

### תפקידי קַשָׁר ציוד קשר נישא

* הרכבת המכשיר וכל האביזרים הנלווים אליו (מתאמים, אנטנות, סוללות, מצפין, מגבר, כבלים, אבד"שים ומנשא)
* קיבוע התדרים במכשיר הקשר
* קביעת מצבי הצפנה
* קביעת הספקי שידור
* האזנה לערוצים
**אקסייבר ברונסון** (באנגלית: **Xavier Brunson**) הוא קצין בדרגת לוטננט גנרל בצבא ארצות הברית המכהן כמפקד הקורפוס הראשון.

ביוגרפיה
--------

ברונסון גדל בפאייטוויל שבקרוליינה הצפונית. הוא סיים ב-1990 לימודי תואר ראשון במדע המדינה מאוניברסיטת האמפטון והתגייס כקצין חי"ר לצבא ארצות הברית. שירת כמפקד מחלקה וסגן מפקד פלוגה בדיוויזיית השריון הראשונה. פיקד על פלוגה בדיוויזיה המוטסת ה-82. ביולי 2008 מונה למפקד הגדוד הראשון בבריגדת הצנחנים 504.

בספטמבר 2011 מונה למפקד בריגדת הסיור והמודיעין 525. ב-2015 מונה לעוזר מפקד פיקוד המבצעים המיוחדים של צבא ארצות הברית. בנובמבר 2016 מונה לסגן מפקד הדיוויזיה ההררית העשירית. באוגוסט 2017 מונה לראש מטה הקורפוס המוטס ה-18. בתפקיד זה שימש גם כראש מטה מבצע נחישות טבועה. באוגוסט 2019 מונה למפקד הדיוויזיה השביעית. במאי 2021 מונה לסגן מפקד הקורפוס הראשון, ביולי אותה שנה, עם מינויו של מפקד הקורפוס רנדי ג'ורג' לעוזרו של מזכיר ההגנה, היה לממלא מקום מפקד הקורפוס. באוקטובר 2021 הועלה לדרגת לוטננט גנרל ומונה למפקד הקורפוס.

הוא בעל תואר שני בניהול משאבי אנוש מאוניברסיטת ובסטר ותואר שני בלימודי ביטחון ואסטרטגיה ממכללת המלחמה של הצבא.

נשוי לקריסטן ואב לשלושה.

קישורים חיצוניים
----------------

ויקישיתוף מדיה וקבצים בנושא **אקסייבר ברונסון** בוויקישיתוף
* ביוגרפיה
במתמטיקה, **אי-שוויון פלי-זיגמונד** מספק חסם על ההסתברות שמשתנה מקרי אי-שלילי הוא קטן ביחס לתוחלת ולשונות שלו. הוכחה ראשונה לאי-השוויון הזה ניתנה על ידי אנתוני זיגמונד וריימונד פלי ב-1932.

**משפט**: יהי *Z* ≥ 0 משתנה מקרי בעל שונות סופית, ויהי {\displaystyle \ 0<\theta <1} קבוע. אז {\displaystyle \Pr \lbrace Z\geq \theta \,\operatorname {E} (Z)\rbrace \geq (1-\theta )^{2}\,{\frac {(\operatorname {E} (Z))^{2}}{\operatorname {E} (Z^{2})}}}.

**הוכחה**. פירוק לפי משתנים מציינים נותן 
{\displaystyle \operatorname {E} Z=\operatorname {E} \lbrace Z\,\mathbf {1} \_{Z<\theta \operatorname {E} Z}\rbrace +\operatorname {E} \lbrace Z\,\mathbf {1} \_{Z\geq \theta \operatorname {E} Z}\rbrace }. המחובר הראשון אינו עולה על {\displaystyle \theta \operatorname {E} (Z)}. השני הוא לכל היותר {\displaystyle \lbrace \operatorname {E} Z^{2}\rbrace ^{1/2}\lbrace \operatorname {E} \mathbf {1} \_{Z\geq \theta \operatorname {E} Z}\rbrace ^{1/2}={\Big (}\operatorname {E} Z^{2}{\Big )}^{1/2}{\Big (}\Pr \lbrace Z\geq \theta \,\operatorname {E} (Z)\rbrace {\Big )}^{1/2}} לפי אי-שוויון קושי-שוורץ.

אי-שוויונות קרובים
------------------

הגרסה החד-צדדית של אי-שוויון צ'בישב נותנת חסם טוב יותר: {\displaystyle \Pr \lbrace Z\geq \theta \,\operatorname {E} (Z)\rbrace \geq {\frac {(1-\theta )^{2}\,(\operatorname {E} (Z))^{2}}{(1-\theta )^{2}\,(\operatorname {E} (Z))^{2}+\operatorname {Var} Z}}}. זהו חסם הדוק, המתקבל למשל כאשר {\displaystyle \ \epsilon \rightarrow 0} במשתנה המקרי המקבל את הערך {\displaystyle \ \theta +d} בסיכוי {\displaystyle \ (1-\theta )/d} ואת הערך {\displaystyle \ \theta -\epsilon } בסיכוי המשלים.

מקורות
------

* R.E.A.C.Paley and A.Zygmund, *A note on analytic functions in the unit circle*, Proc. Camb. Phil. Soc. 28, 1932, 266–272
* Y Katznelson, Harmonic Analysis, Third Edition, 2002, 280.
**זרזיר מתכתי** (שם מדעי: *Aplonis metallica*) הוא מין של עוף ממשפחת הזרזיריים החי בטבע באזור הטרופי של מזרח אינדונזיה באיי מאלוקו, בגינאה החדשה, קווינסלנד ובאיי שלמה. המין תואר למדע בידי החוקר הגרמני קונרד ג'ייקוב טמינק (אנ') ב-1824.

תיאור
-----

אורך הזרזיר בין 21 ל-26 ס"מ ושני הזוויגים דומים מאוד. זרזירים לא בוגרים הם בעלי כסות נוצות אפורה-כסופה מפוספסות בחום בהיר ועם כנפיים וראש חומים, בעוד הבוגרים שחורים-מבריקים בירוק עד סגול, מה שהביא לשמם. הם בעלי עיניים אדומות עזות, זנב שחור וארוך ומקור עבה וכהה.

הזרזירים חיים בלהקות קטנות וחברתיות באזורי יערות לחים וכן במנגרובים ובסוואנות לחות והם פעילי יום הניזונים בעיקר מפירות, צוף וזחלים. הם מתרבים על עצי יערות גבוהים ואינם חוששים מאנשים מתקרבים. הם מקננים בקבוצות לרוב סביב העונה הגשומה שבין אוקטובר למרץ ומקננים בקן כדורי המזכיר את קיני האורגיים.

זרזיר זה נפוץ ואיננו בסכנה בטבע.

#### תת-מינים

לזרזיר ישנם 4 תת-מינים:

* A. m. inornata
* A. m. metallica
* A. m. nitida
* A. m. purpureiceps

קישורים חיצוניים
----------------

ויקישיתוף מדיה וקבצים בנושא **זרזיר מתכתי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  זרזיר מתכתי באתר הרשימה האדומה של IUCN
בתורת האינפורמציה, **אי-שוויון קראפט** (Kraft's Inequality) מתאר תנאי מספיק והכרחי לשיוך קבוצת מילים לצמתי עץ, כך שלא תשויך יותר ממילה אחת לאורך כל מסלול היוצא מהראש. לתכונת שיוך זו יישומים בבניית קודים.

הגדרה
-----

נניח קבוצה מעוצמה סופית או אלף אפס של מילים {\displaystyle L\subset \Sigma ^{\*}} מעל א"ב כלשהו \Sigma .
אי-שוויון קראפט אומר כי התנאי 


∑

ℓ
∈
L

|

Σ

|

−

|

ℓ

|

≤
1

{\displaystyle \sum \_{\ell \in L}|\Sigma |^{-|\ell |}\leq 1}

{\displaystyle \sum _{\ell \in L}|\Sigma |^{-|\ell |}\leq 1}
הוא מספיק והכרחי לשיוך כל מילה ב-L לצומת עץ (אולי אינסופי) בעל דרגת יציאה {\displaystyle |\Sigma |}, כך ש:

1. כל מילה משויכת לצומת יחיד בעומק השווה לאורך המילה.
2. אין שתי מילים המשויכות לצומת וצאצא שלו.

### דוגמה

נניח א"ב בעל שלוש אותיות, לדוגמה {\displaystyle \Sigma =0,1,2}. נניח שיש לנו קבוצה בת חמש מילים מעל א"ב זה, שאורכיהן הם {\displaystyle \{2,1,2,2,2\}}. עלינו למצוא שיוך לעץ המוצג בצד שמאל כך שארבעה צמתים בגובה 2 ישויכו, צומת אחד בגובה 1 ישויך, ואף צומת משויך לא יהיה צאצא של צומת משויך אחר. 

עץ שיוך
במקרה זה,


3

−
2

+

3

−
1

+

3

−
2

+

3

−
2

+

3

−
2

=
0.777777778
<
1
,

{\displaystyle 3^{-2}+3^{-1}+3^{-2}+3^{-2}+3^{-2}=0.777777778<1,}

{\displaystyle 3^{-2}+3^{-1}+3^{-2}+3^{-2}+3^{-2}=0.777777778<1,}
ולכן אי-שוויון קראפט מבטיח שיש שיוך מתאים. ואכן, השיוך בתרשים בצד שמאל הוא שיוך מתאים.

שיוך אפשרי

אלגוריתם מקוון
--------------

נחשוב על תהליך כלשהו המייצר את מילות הקבוצה L אחת אחרי השנייה. לעיתים יש צורך, ברגע שמילה נוצרת, לשייך אותה לצומת בעץ. ישנו אלגוריתם מקוון פשוט מאוד המתאים לאי-שוויון קראפט. 

נסמן כל צומת בעץ כ**פנוי**, **משויך**, או **תפוס**. 

1. בתחילה, כל צומת יהיה פנוי.
2. בכל פעם שצומת הופך להיות משויך, כל אחד מאבותיו (עד השורש) נהיה תפוס (ייתכן שחלקם כבר היו תפוסים).
3. אם בצעד כלשהו צריך לשייך צומת ברמה h, נמצא את הצומת הפנוי השמאלי ביותר ברמה זו, ונשייך אותו.

המשפט לעיל אומר שאי-שוויון קראפט מתקיים אמ"ם אין צעד שבו אי אפשר למצוא צומת פנוי.

חשיבות
------

כאשר מילים משויכות לעצים, אפשר לבנות קוד למילים. בהינתן מילה, נמצא את הצומת המתאים למילה, ונתאר את המילה בעזרת המסלול המוביל מראש העץ למילה. בתרשים הקודם, לדוגמה, המילים השייכות לצמתים יתוארו, משמאל לימין, על ידי המחרוזות:

1. 00 (רד שמאלה פעמיים)
2. 1 (רד ישר פעם אחת)
3. 20 (רד ימינה ואז שמאלה)
4. 21 (רד ימינה ואז ישר)
5. 22 (רד ימינה פעמיים)

כאשר משתמשים בשיטה זו לקידוד רצף מילים, עולה הבעיה היכן מסתיים קידוד מילה אחת ומתחיל קידוד המילה הבאה. לדוגמה, נניח שקידוד רצף המילים הוא
201002:

1. רצף הקידודים עשוי להיות 20,10,02,
2. רצף הקידודים עשוי להיות 201, 00, 2
3. וכו'

אם השיוכים הם כאלה כך שאף צומת משויך אינו צאצא של צומת משויך אחר, אזי אין בעיה כזאת. מפענחים את התיאורים לפי השיטה הבאה:

1. מתחילים בראש העץ.
2. יורדים לפי הסימנים עד שמגיעים לצומת משויך. מפענחים את המילה וחוזרים לשלב הקודם.

לפי הבניה, ההגעה לצומת משויך מהווה אינדיקציה שאין טעם להמשיך במסלול - לא ייתכן צומת משויך נוסף בהמשך.
אתר **אקסטראנט** (Extranet) דומה לאתר אינטראנט - הוא מבוסס על רשת פנימית והוא מאובטח, אך הגישה אליו ניתנת למשתמשים מורשים בלבד מכל מקום מחוץ לארגון. האקסטראנט משמש לתקשורת בין ארגונים שלהם קשר עבודה הדוק וכן בין אנשים פרטיים לארגונים שונים וזאת על ידי גישה מרחוק לאתר האקסטראנט בהקשת שם משתמש וסיסמה, ולעיתים גם באמצעות אמצעי זיהוי פיזיים, שיש לחבר למחשב לשם ההתקשרות.

דוגמה לשימוש באקסטראנט בין ארגונים: מפעל המאפשר לספקים וללקוחות להתחבר למאגרי מידע שלו.
דוגמה לשימוש באקסטראנט בין אנשים פרטיים לארגונים: צפייה בחשבון הבנק, ביצוע הרשמה לקורסים באוניברסיטה, פעילות בניירות ערך תשלום חשבונות וכו'. בכל הדוגמאות הללו נבדל האקסטראנט מהאינטרנט המאובטח (למשל קניית מוצרים בחנות אינטרנט), בכך שהאקסטראנט אינו פתוח לכל: נדרשת היכרות מוקדמת בין הגולש לבין האתר (לשם מתן סיסמה ורישום פרטים מזהים, למשל), שרק לאחריה מתאפשר השימוש באקסראנט.

על מנת לקיים את הקשר בין רשתות שונות באקסטראנט פותחו כלים המאפשרים למורשים בשתי הרשתות לחולל סיסמאות חד-פעמיות (שכמעט ולא ניתן לפצחן) כדי להיכנס זה לרשת של זה. זוהי למעשה מערכת VPN - רשת פרטית מדומה.

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537097805171
* LCCN: sh97006102

 |
**ז'אן-דומיניק קאסיני** (בצרפתית: **Jean-Dominique Cassini**;‏ 30 ביוני 1748 – 18 באוקטובר 1845), המכונה "קאסיני הרביעי" (Cassini IV) היה אסטרונום וקרטוגרף צרפתי שהיה בנו של סזאר-פרנסואה קאסיני דה תירי ונינו של האסטרונום האיטלקי הידוע ג'ובאני דומניקו קאסיני.

ביוגרפיה
--------

קאסיני נולד במצפה הכוכבים של פריז (אנ'). הוא ירש את אביו כמנהל המצפה ב-1784; אך תוכניותיו לשיקומו וציודו מחדש השתבשו לחלוטין בשנת 1793 על ידי איבה כלפיו מהאספה הלאומית. לאחר שהתפקיד שלו הפך לבלתי נסבל, הוא התפטר ב-6 בספטמבר והושלך לכלא ב-1794, אך שוחרר לאחר שבעה חודשים. לאחר מכן הוא עבר לתירי-סו-קלרמון (אנ') במחוז אואז שם נפטר ב-1845.

ב-1770 הוא פרסם דיווח על מסע לאמריקה ב-1768, שבוצע כנציג האקדמיה הצרפתית למדעים במטרה לבדוק את השעונים של פייר לה רוי (אנ') בים. בשנת 1783, הוא שלח תזכיר לחברה המלכותית שבו הציע סקר טריגונומטרי המחבר בין מצפי הכוכבים של פריז וגריניץ' במטרה לקבוע טוב יותר את קו הרוחב והאורך של השני. הצעתו התקבלה, וכתוצאה מכך בוצע הסקר האנגלו-צרפתי (1784–1790) (אנ').

תוצאות הסקר פורסמו בשנת 1791. הוא ביקר באנגליה למטרות העבודה עם פייר משן ואדריאן-מארי לז'נדר, והשלושה פגשו את ויליאם הרשל בסלו (אנ'). הוא השלים את מפת צרפת של אביו, אשר פורסמה על ידי האקדמיה הצרפתית למדעים בשנת 1793. היא שימשה כבסיס לאטלס הלאומי (Atlas National‏; 1791), המראה את חלוקת צרפת למחוזות. הוא נבחר כחבר כבוד זר של האקדמיה האמריקאית לאמנויות ולמדעים ב-1788.

ספרו של קאסיני "זיכרון השירות וההיסטוריה של מצפה הכוכבים בפריז" (Mémoires pour servir à l’histoire de l’observatoire de Paris‏; 1810) גילמו חלקים מיצירה נרחבת, שאת התשקיף שלה הגיש לאקדמיה למדעים ב-1774. הכרך כלל את "השבחים" (Eloges) שלו של כמה אקדמאים, ואת הביוגרפיה של סבא רבא שלו, ג'ובאני דומניקו קאסיני.

אשתו הייתה קלוד מארי לואיז דה לאמיר-מורי הרוזנת דה נויוויל (Claude Marie Louise de Lamyre-Mory Comtesse de Neuville‏; 1754–1791) ובנם הצעיר אנרי (אנ') היה בוטנאי מוערך.

קישורים חיצוניים
----------------

ויקישיתוף מדיה וקבצים בנושא **ז'אן-דומיניק קאסיני** בוויקישיתוף
* ז'אן-דומיניק קאסיני, באתר אנציקלופדיה בריטניקה (באנגלית)

* ז'אן-דומיניק קאסיני, באתר MacTutor (באנגלית)

הערות שוליים
------------

1. 1 2 3 4  Cassini, 1911 Encyclopædia Britannica
2. ↑  Maskelyne, Nevil (1785). "Concerning the Latitude and Longitude of the Royal Observatory at Greenwich; With Remarks on a Memorial of the Late M. Cassini de Thury". *Philosophical Transactions of the Royal Society of London*. **75**: 385–480. doi:10.1098/rstl.1785.0024.
3. ↑  "Alexandre Henri Gabriel Cassini". נבדק ב-30 במאי 2022. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280204305171
* BNE: XX1620828
* BnF: cb12157999q (data)
* DSI: 12296
* GND: 116470887
* ICCU: UFIV121040
* ISNI: 0000 0000 7360 4033
* LCCN: n90630265
* NKC: mzk2009532735
* NLA: 35651713
* NTA: 070168776
* RERO: 02-A012468354
* SNAC: w6tb3wrg
* SUDOC: 030095034
* Trove: 1027529
* VIAF: 68968250
* WorldCat: lccn-n90630265

 |
אוברסט-גרופנפיהרר יוזף דיטריך
**אוברסט-גרופנפיהרר** הייתה (בין השנים 1942–1945) הדרגה הגבוהה ביותר באס אס, למעט דרגתו של היינריך הימלר, שהחזיק בדרגת רייכספיהרר אס אס, והיא מתורגמת כ"מנהיג הקבוצה העליון".

סקירה כללית
-----------

אוברסט-גרופנפיהרר נחשבה כדרגה מקבילה לקולונל-גנרל (גנרל-אוברסט) בוורמאכט, אשר הייתה מקבילה לגנרל ארבעה כוכבים, או גנרל ארמייה בכוחות מזוינים אחרים.

הדרגה הוצעה לראשונה בתחילת 1942, כדרגה עתידית אפשרית לדרג המפקדים בואפן אס אס, לאלו שיפקדו על דרג קבוצת ארמיות. פיקוד כוחות היבשה של הוורמאכט התנגדו לדרגה זו באס אס, בשל רצונם שדרג זה יהיה אך ורק באחריות הוורמאכט. לבסוף הוקמו רק שתי ארמיות של האס אס (ה-6 וה-11), אך לא הוקמו קבוצות ארמיות של האס אס.

היסטוריה
--------

באפריל 1942, מכוח סמכותו של אדולף היטלר הוקמה דרגת אוברסט-גרופנפיהרר, והראשון שקיבל דרגה זו, היה גזבר המפלגה הנאצית, פרנץ שוורץ. באותו יום ניתנה גם הדרגה במשטרת הסדר, מה שהפך את קורט דליגה לגנרל-אוברסט במשטרה, והוא היה היחיד מהמשטרה שהועלה לדרגה זו.

בשנת 1944 הוענקה הדרגה גם לשני גנרלים מהוואפן אס אס, ודרגתו של זפ דיטריך נחשבה בעלת ותק משנת 1942. הרשימה הסופית של בעלי דרגה זו:

* פרנץ שוורץ, 20 באפריל 1942 (דרגת כבוד)
* יוזף דיטריך, 20 באפריל 1942 (גנרל אוברסט של חיל השריון בוואפן אס אס)
* קורט דליגה, 20 באפריל 1942 (גנרל אוברסט של משטרת הסדר)
* פאול האוסר, 1 באוגוסט 1944 (גנרל אוברסט בוואפן אס אס)

פרנץ שוורץ, החזיק בדרגה זו כדרגת כבוד, ולא החזיק בדרגה מקבילה במשטרה או בוואפן אס אס.

בשנת 1944 הציע הימלר להעניק לאלברט שפר דרגת כבוד של אוברסט-גרופנפיהרר. אולם שפר סירב, בשל אי רצונו להיות כפוף להימלר. יורשו של הימלר, קרל האנקה, מעולם לא החזיק בדרגת אוברסט-גרופנפיהרר, אבל הועלה ישירות לדרגת רייכספיהרר אס אס מדרגת אובר-גרופנפיהרר. קרל וולף טען כי קודם לדרגה זו באפריל 1945 על ידי צו אישי של אדולף היטלר, אולם אין לכך כל הוכחה, ומשום כך הוא לא נחשב על ידי ההיסטוריונים לבעל דרגה זו.

סימני הדרגה
-----------

טלאי הצווארון של אוברסט-גרופנפיהרר כלל שלושה עלי אלונים ושלושה כוכבי כסף, ובנוסף הם נשאו דרגות כתף של גנרל-אוברסט.

* סמל הדרגה - תג צווארוןסמל הדרגה - תג צווארון
* סמל הדרגה - תג כתףסמל הדרגה - תג כתף
* סמל הדרגה - תג שרוולסמל הדרגה - תג שרוול

  


|  |  |  |
| --- | --- | --- |
| דרגה זוטרה**אובר-גרופנפיהרר** | דרגות האס אס
**אוברסט-גרופנפיהרר****גנרל-אוברסט** | דרגה בכירה**רייכספיהרר אס אס** |

קישורים חיצוניים
----------------

ויקישיתוף מדיה וקבצים בנושא **אוברסט-גרופנפיהרר** בוויקישיתוף

הערות שוליים
------------

1. ↑  McNab 2009, p. 30.
2. ↑  Haskew 2011, p. 46.
3. ↑  Stein 1984, p. 117.
4. 1 2  Hamilton 1984, p. 341.
5. ↑  *Dienstaltersliste der Waffen-SS*,1 July 1944, #1
6. ↑  SS service record of Josef Dietrich, RG 242 (SS Officer Service Records), National Archives and Records Administration; College Park, MD
7. ↑  *Inside the Third Reich* by Albert Speer
**ז'אן-באטיסט שארל בּוּבֶה דה לוֹזְייֶה** (בצרפתית: **Jean Baptiste Charles Bouvet de Lozier**; ‏ 14 בינואר 1705–1786) היה ימאי ומגלה ארצות צרפתי ומושל איי מסקארן.

חייו
----

בובה דה לוזייה התייתם בגיל שבע. הוא גדל ולמד בפריז ואחר נשלח לסן מאלו ללמוד ניווט. בשנת 1731 התמנה ללייטנאנט בחברת הודו המזרחית הצרפתית. הוא הצליח לשכנע את מעסיקו להעמיד לפיקודו שתי ספינות ולשלוח אותו למשימת חקר וגילוי בדרום האוקיינוס האטלנטי.
עם ספינותיו, "אייגל" ו"מארי" גילה ב-1 בינואר 1739 אי זעיר, שלו העניק את שמו, האי בובה. זמן קצר לאחר מכן נאלץ להפסיק את מסע המשלחת, משום שרוב צוותו חלה. הוא חזר לכף התקווה הטובה ולאחר זאת לצרפת.

האי בובה, שכל רוחבו 6.5 ק"מ, הוא יחיד במינו, ועצם גילויו על ידי בובה שווה ערך למציאת מחט בערימת שחת. זה האי הנידח והמבודד ביותר בעולם - היבשה הקרובה ביותר מרוחקת ממנו 1600 ק"מ. מיקומו האמיתי, בניגוד להערכתו של בובה, הוא '25 54° דרום ו-'24 3° מזרח.

עשר שנים לאחר משלחתו, התמנה בובה דה לוזייה למושל איי מסקארן, משרה בה כיהן פעמיים, תחילה מ-1750 עד 1752 ושוב מ-1757 עד 1763.

נתיב מסעו של דה לוזייה

קישורים חיצוניים
----------------

ויקישיתוף מדיה וקבצים בנושא **ז'אן-באטיסט שארל בובה דה לוזייה** בוויקישיתוף

* Biography at South-Pole.com

הערות שוליים
------------

1. ↑  אלאן גארני, "Below the Concergence", ו. ו. נורטון, לונדון-ניו יורק, 1997, מסת"ב 0-393-03949-8, עמ' 113

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15301033k (data)
* GND: 139517669
* ISNI: 0000 0001 1677 659X
* LCCN: no2008154981
* NLA: 40294493
* NTA: 303334401
* SUDOC: 181799006
* Trove: 1445545
* VIAF: 78603991
* WorldCat: lccn-no2008154981

 |
**אבליזאורים** (שם מדעי: Abelisauroidea) היא על-משפחה של דינוזאורים טורפים תרופודים, שחיו במהלך היורה התיכון עד הקרטיקון העליון לפני 170 עד 66 מיליון שנה. בתוך קבוצה זו נכללים 2 משפחות: האבליזאוריים והנואזאוריים. הקבוצה הוגדרה ב-1985.

מאפיינים
--------

בני הקבוצה שגשגו לאורך היורה וראשית הקרטיקון במרבית היבשות, בייחוד באוסטרליה ובאמריקה הדרומית, אך במשך הקרטיקון הם נדחקו משטחיהם באסיה ואמריקה הצפונית, כנראה עקב תחרות חזקה מצד הטירנוזאורים המאיימים יותר. הם עדיין חיו בחצי הכדור הדרומי לאורך אמריקה הדרומית, אפריקה ומדגסקר, אוסטרליה והודו שהייתה מבודדת במהלך הקרטיקון וכמה מינים בודדים כמו הטאראסקוזאורוס חיו אף באירופה. הם נשארו עד לפני 66 מיליון שנה, בעת ההכחדה הגדולה של הדינוזאורים.

מינים אלה היו בעלי מבנה גולגולת רחב, אך שטוח יחסית, ובקצה הגולגולת בלטו לעיתים רכסי קרניים קטנות. הם היו בעלי לסתות קצרות יחסית ולחלקם כמו המסיאקזאורוס היו לסתות מופנות קדימה כדי לתפוס טרף קטן כמו דגים. הזרועות שלהם לעומת זאת הפכו לקטנות יותר ויותר, קטנות גם מזרועות הטירנוזאורוס.

הגדולים שבמיני הקבוצה כמו האבליזאורוס והקרנוטאורוס היו טורפי-על או אוכלי נבלות וכמה מהם כמו המג'ונגזאורוס היו קניבלים.

מיון
----

* סוג ללא מקור *Afromimus*
* סוג בטסוכוס (*Betasuchus*)?
* סוג *Dahalokely*
* סוג אוזרפטור (*Ozraptor*)
* סוג *Coeluroides*?
* סוג *Ligabueino*
* סוג *Orthogoniosaurus*?

* משפחה אבליזאוריים (Abelisauridae)
* משפחה נואזאוריים (Noasauridae)

קישורים חיצוניים
----------------

ויקישיתוף מדיה וקבצים בנושא **אבליזאורים** בוויקישיתוף